एंडरसन से जब फेडरर के बारे में पूछा गया तो उन्होंने कहा, ‘‘ वह इस खेल में पूरी तरह संपूर्ण है, उनका प्रदर्शन निरंतर है और सप्ताह दर सप्ताह वह अच्छा खेल रहे हैं। कोर्ट में उनका मूव इतना शानदार है कि वह काफी सहज लगता है। उनके पास शॉट की कोई कमी नहीं बैकहैंड और आक्रामक फोरहैंड का इस्तेमाल वह बेहतरीन तरीके से करते हैं। ’’ एंडरसन ने कहा कि 2003 में अपना पहला विम्बलडन खिताब जीतने वाले फेडरर हर किसी के आदर्श हैं।